钦定古今图书集成/明伦汇编/官常典/第799卷 > 吴成器
## 钦定古今图书集成/明伦汇编/官常典/第799卷 > 吴成器

按《明外史任环传》：“时休宁吴成器者，由小吏为会稽
典史。倭三百馀劫会稽，为官军所逐，走登龛山，成器
遮击，尽殪之。未几，又破贼于曹娥江，擢浙江布政司
经历。丁艰，总督胡宗宪奏留之，擢绍兴通判，论功进
秩二级。成器与贼大小数十战皆捷，身先士卒，进止
有方略，所部无秋毫犯。士民率于其战处立祠祀之”，
以限资格，不获显擢，后改武秩焉。